Is as Rinn Mhaoile Pat Gannon a bhí sa mbád le Willie Ryan agus iad ag rámhaíocht sa gcomórtas beirte i Moscó i 1980 agus níos gaire de láthair bhí Éadaoin Ní Challaráin as an Spidéal sna comórtais kayakadóireachta in Sydney 2000 agus san Aithin in 2004. Ba é Cormac Mac Fhualáin as Bearna an té ba dheireanaí as Conamara a bhí ag iomaíocht sna Cluichí – sa gcomórtas rámhaíochta do cheathrar in Beijing deich mbliana ó shin.